
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 23.06.2009
                      Nr.  PL-x 294/2009
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

asupra proiectului de Lege privind aprobarea Ordonanţei de urgenţă a Guvernului nr.56/2009 pentru completarea Legii nr.304/2004 privind organizarea judiciară

În conformitate cu prevederile art. 95 şi art. 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectului de Lege privind aprobarea Ordonanţei de urgenţă a Guvernului nr.56/2009 pentru completarea Legii nr.304/2004 privind organizarea judiciară, trimis cu adresa nr. PL-x 294 din 10 iunie 2009, înregistrată sub nr. 31/578 din 10 iunie 2009.    
Conform prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.
Consiliul Legislativ a avizat favorabil proiectul de ordonanţă de urgenţă, cu unele observaţii şi propuneri, conform avizului nr. 566 din 28 mai 2009.
Comisia pentru muncă şi protecţie socială a avizat favorabil proiectul de lege, conform adresei nr. 27/379 din 18 iunie 2009.


Iniţiativa legislativă supusă dezbaterii are ca obiect de reglementare completarea Legii nr.304/2004 privind organizarea judiciară, în sensul prevederii regulilor aplicabile în cazul în care procurorii care au activat în cadrul Direcţiei de Investigare a Infracţiunilor de Criminalitate Organizată şi Terorism ori în cadrul Direcţiei Naţionale Anticorupţie revin la parchetul de unde provin sau la un alt parchet unde au dreptul să funcţioneze, potrivit legii.
   În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 23 iunie 2009. 
La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Alina Bica – secretar de stat.

În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.56/2009 pentru completarea Legii nr.304/2004 privind organizarea judiciară, în forma iniţiatorului.
Din numărul total de 24 membri ai Comisiei juridice, de disciplină şi imunităţi au participat la dezbateri 13 deputaţi.
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                           PREŞEDINTE,                                 SECRETAR,

                            Daniel BUDA                          Gabriel ANDRONACHE
      Consilier,

Nicoleta Grecu

